Den bedste måde at få og opretholde pæne tænder er ved at pleje tænder og mund efter en fast, daglig rutine. Start med at rense mellemrummene mellem tænderne med tandtråd, skyl efterfølgende munden med mundskyl, og børst afslutningsvist tænderne i minimum 2 minutter. Du bør også undgå at ryge og bruge andre tobaksprodukter. Samt reducere indtaget af drikkevarer, der misfarver tænderne, såsom rødvin, kaffe og sodavand. Endelig bør du huske dine regelmæssige tjek hos tandlæge eller tandplejer, så du får sat ind mod tandproblemer, før de giver dig grimme tænder.